Migrantlarga yordam berish bilan shug‘ullanuvchi Tong Jahoni notijorat tashkiloti rahbari Valentina Chupik 25 sentyabr kuni Moskvaning Sheremetevo aeroportida ushlangandi. Valentina Chupik / Foto: Kun.uz / arxiv Inson huquqlari bo‘yicha Yevropa sudi Rossiya hukumatiga huquq himoyachisi Valentina Chupikni O‘zbekistonga deportatsiya qilishni taqiqladi. Bu haqda advokat Darya Trenina o‘z Facebook sahifasida ma’lum qildi. Qayd etilishicha, sud 39-qoidani qo‘llagan. Aksariyat hollarda 39-qoida ekstraditsiya yoki mamlakatdan chiqarib yuborishni to‘xtatish uchun qo‘llanadi. Chupik 17 sentyabrda Rossiyada qochqin maqomidan mahrum qilingan. U 25 sentyabr kuni Moskvaning Sheremetevo aeroportida ushlangandi. Shuningdek, unga 2051 yilgacha Rossiyaga kirish taqiqlangan. Valentina Chupik migrantlarga yordam berish bilan shug‘ullanuvchi Tong Jahoni notijorat tashkiloti rahbari hisoblanadi. U O‘zbekistonni 2006 yilda tark etgan.